 Dembiyada iyo tacadiga loo geystay guud ahaan dalka iyo Dadka Soomaaliyeed ee ilaa iminka socda kuma koobneyn dad la dilay, la dhaawacay, la xiray, la afduubtay ama la barakicyiey ee waxaa kaloo jirey burbur guud iyo dhac loo geystay dhammaan hantiidii qaranka haddii ay ahaan lahayd bad, berri iyo cir intaba, iyadoo dhaca, bililiqada iyo burburinta ay maliishiyooyinka Soomaalidu fuliyeen ay barbar socotay bililiqo baaxadweyn oo dhinacyada kheyraadka badda ay ku xaalufiyeen Kalluumeysato ka kala timid dalalka dunida oo oo si sharci darro ah shabaakado waaweyn oo aan waxba reebayn u dhigtay badaha Soomaaliya, kuwaasi oo aakhirkii sababay dhibatada maanta xalkeeda meel kasta laga doonay ee burcad-badedda Soomaalidu ku hayaan Maraakiibtii ganacsiga iyo dalxiiska. 